Grb Latvije

Grb Latvije stvoren je prilikom proglašenja nezavisnosti Latvije, 18. novembra 1918. i posebno je dizajniran za novu latvijsku državu. Grb kombinuje simbole latvijske državnosti kao i simbole starih historijskih oblasti: Vidzeme, Latgale, Kurlandije i Semigalije. Dizajnirali su ga latvijski umjetnici Vilhelms Kruminš i Rihards Zarinš. Latvijas Republikas ģerbonis

 Opis 
Sunce u gornjem dijelu grba simbolizuje latvijsku državnost. Porijeklo je u stiliziranom prikazu sunca koji su latvijski pripadnici pješadije koristili kao simbol nacionalnog identiteta u ruskoj vojsci tokom Prvog svjetskog rata. To sunce imalo je 17 zraka kao simbol 17 okruga naseljenih latvijskim stanovništvom.

Tri zvijezde iznad grba simbolizuju ideju ujedinjenja triju historijskih oblasti Latvije: Vidzeme, Latgale i Kneževina Kurlandija i Semigalija. Regije s bogatom vlastitom historijom prikazane su starijim heraldičkim figurama koje se javljaju još u 16. vijeku. Kurlandiju i Semigaliju (današnja zapadna Latvija) predstavlja crveni lav poznat još iz 1569. Vidzeme i Latgale (istočna Latvija) predstavlja mitološko krilato srebrno stvorenje sa orlovom glavom, grifon. Ovaj simbol javlja se 1566. u vrijeme litvanske kontrole ovog područja. 

 Također pogledajte 
 Zastava Latvije
 Grb Latvijske SSR

 Reference 

Latvija
Kategorija:Latvija